section_heading: Umjetnička akademija (Zagreb – Pariz)
paragraph_text: Povratkom iz Pariza, Švagel-Lešić nastavlja studirati na Kraljevskoj akademiji za umjetnost i umjetnički obrt u Zagrebu upisavši peti semestar kiparskog odjela Roberta Frangeša Mihanovića. Studij na akademiji ne završava, već se vraća u svoj rodni kraj Županju gdje stečenim znanjem i vještinama kiparskog oblikovanja dolazi u kontakte s lokalnim vlastelinstvom i izvodi razne narudžbe.